ผลตอบแทนของพันธบัตรออมทรัพย์ธนาคารแห่งประเทศไทย ปี พ.ศ. 2552 รุ่นอายุ 4 ปี หลังหักภาษีอยู่ที่เท่าไหร่
ก. 3.58%
ข. 2.975%
ค. 4.2%
ง. 3.5%
คำตอบคือ ข.  เพราะว่า เพราะผลตอบแทนของพันธบัตรออมทรัพย์ธนาคารแห่งประเทศไทย ปี พ.ศ. 2552 รุ่นอายุ 4 ปี หลังหักภาษีอยู่ที่ 2.975%

พันธบัตรออมทรัพย์ธนาคารแห่งประเทศไทย ปี พ.ศ. 2552 ครั้งที่ 1 เปิดขายวันที่ 3, 4 และ 7 กันยายน 2552 ที่ธนาคารแห่งประเทศไทย และธนาคารพาณิชย์ 10 แห่ง โดยมีปริมาณที่ออก 50,000 ล้านบาท มีวงเงินซื้อขั้นต่ำ 50,000 บาทต่อราย สำหรับอายุของพันธบัตรออมทรัพย์ธนาคารแห่งประเทศไทย ปี พ.ศ. 2552 แบ่งออกเป็น 2 รุ่น คือ รุ่นอายุ 4 ปี และ รุ่นอายุ 7 ปี ในส่วนของดอกเบี้ยนั้น รุ่น 4 ปี จะจ่ายดอกเบี้ย 3.5% ต่อปี ส่วนรุ่น 7 ปี จะจ่ายดอกเบี้ยแบบขั้นบันได โดนปีที่ 1 – 2 ร้อยละ 3, ปีที่ 3 – 4 ร้อยละ 4, ปีที่ 5 – 6 ร้อยละ 5 และปีที่ 7 ร้อยละ 6 จะหักภาษี ณ ที่จ่ายเหมือนการฝากเงิน และลงทุนในพันธบัตรอื่น ๆ

ผลตอบแทนของพันธบัตรออมทรัพย์ธนาคารแห่งประเทศไทย ปี พ.ศ. 2552 รุ่น 4 ปี ก่อนภาษี คือ 3.5% หลังหักภาษีอยู่ที่ 2.975% ส่วนตอบแทนของพันธบัตรออมทรัพย์ธนาคารแห่งประเทศไทย ปี พ.ศ. 2552 รุ่น 7 ปี เมื่อคิด IRR ก่อนภาษีอยู่ที่ 4.2% หลังหักภาษีอยู่ที่ 3.58%

หากเทียบผลตอบแทนกับพันธบัตรรัฐบาลอายุ 4 ปี และ 7 ปี ที่มีขายอยู่ในตลาดรองอยู่ที่ 2.90% และ 3.49% ตามลำดับ (ข้อมูลจากสมาคมตลาดตราสารหนี้ไทยวันที่ 1 ก.ย. 52) เท่ากับว่าพันธบัตรออมทรัพย์ให้ผลตอบแทนสูงกว่าพันธบัตรรัฐบาล (premium) อยู่ที่ประมาณ 0.60% และ 0.70% ตามลำดับ ซึ่งถือว่าดีกว่าไปซื้อพันธบัตรเองโดยตรงผ่านธนาคารพาณิชย์ หากดูจากประมาณการเศรษฐกิจของแบงค์ชาติ มองว่าเศรษฐกิจไทยจะโตเฉลี่ยประมาณ 4% และเงินเฟ้ออยู่ที่เฉลี่ยประมาณ 4.5% ขณะที่อัตราดอกเบี้ยนโยบายอยู่ที่ 1.25% ถ้าตัวเลขเศรษฐกิจเป็นไปตามที่แบงค์ชาติประมาณการ มีโอกาสสูงที่อัตราดอกเบี้ยนโยบายจะปรับขึ้นในปี 2553 หลังจากเศรษฐกิจฟื้นตัว และเมื่อดูจากโครงการไทยเข็มแข็ง 2555 ของรัฐบาลล้ว เชื่อว่าจะมีพันธบัตรออกมาอีกมากใน 1 – 2 ปีข้างหน้า ดังนั้น คำแนะนำคือ การทยอยลงทุน โดยแบ่งเงินออมบางส่วนมาซื้อพันธบัตรออมทรัพย์รุ่นนี้ เก็บสภาพคล่องไว้ด้วยอีกส่วนหนึ่ง เพราะของดียังมีอีกเยอะ
ตลาดการเงิน & ผลิตภัณฑ์และบริการทางการเงิน,การวิเคราะห์ทางการเงิน & เศรษฐศาสตร์การเงิน